Holger Jensen

Holger Johannes Jensen (8. oktober 1918 – 29. december 2004) var en dansk arkitekt, som især er kendt som den, der har bygget flest kirker i nyere tid.

Biografi 
Holger Jensen blev født i Aalborg i 1918. Han var i tømrerlære i perioden 1935-38 og uddannedes derefter på Københavns Bygmesterskole i 1940 samt på Kunstakademiet, hvor han i 1950 modtog akademiets lille guldmedalje. I 1951 var han på studieophold i Boston i USA, hvor han bl.a. mødte arkitekten Frank Lloyd Wright, hvis arkitekturopfattelse kom til at påvirke ham.

I 1952 stod han for opførelsen af sin første kirke, Sjælør Kirke i Sydhavn Sogn i Københavns Stift, som senere blev efterfulgt af de mange andre, han er kendt for, men han har også bygget forskellige institutioner og enfamiliehuse.

Foruden at være arkitekt havde Holger Jensen evner som tegner og maler og har selv udsmykket nogle af kirkerne med kalkmalerier. Han har desuden tegnet julemærkerne for årene 1959 og 1961.

I 1990'erne var Holger Jensen udsendt af Kirkernes Verdensråd til Østeuropa.

Holger Jensen døde i 2004 i København og er begravet på Garnisons Kirkegård.

Kirkebyggeri 
I årene 1952-1994 tegnede Holger Jensen de nedenfor nævnte 49 kirker. Hertil forestod han en lang række restaureringsarbejder i andre kirker.

Hans kirkeprojekter omfattede ud over de mange blivende kirker også en række vandrekirker (små flytbare kirker, som kunne anvendes, til et nyt sogn fik en endelig kirke) samt sømandskirker i London, Antwerpen, Rotterdam, Yokohama og Lissabon.

Kendetegnende for alle hans kirker er, at de er funktionalistiske, beskedne af størrelse og fleksible. Holger Jensen er blevet kaldt de små kirkers arkitekt. De er egnede til at understrege kirken som et hus for menighedens fællesskab mere end til kultisk højtidelighed.

Holger Jensens kirker 

 Adventskirken Adventisterne, Nykøbing Falster 1972
 Agto Kirke. Vestgrønland 1974
 Ammassalik Kirke, Tasiilaq, Østgrønland 1985
 Bavnehøj Kirke, København 1977
 Bistrup Kirke, Hjørring 1978
 Dokkedal Kirke, Himmerland 1963
 Dyrup Kirke, Odense 1986
 Egeris Kirke, Skive 1960
 Ellebæk Kirke, Holstebro 1980
 Fuglefjord Kirke, Østerø, Færøerne 1983
 Garnisons Kirkegårdskapel, København 1994
 Gistrup Kirke, Aalborg 1986
 Halskov Kirke, Korsør 1968
 Hedeager Kirke, Herning 1975
 Hedegårdskirken, Ballerup 1982
 Husum Kirke, København 1977
 Husumvold Kirke, København 1960
 Højene Menighedshus, Sankt Olai Sogn Hjørring 1983
 Isortoq Kirke, Østgrønland 1990
 Johanneskirken, Søborg Romersk-katolske kirke 1967
 Johanneskirken, Vorup, Randers 1978
 Kokkedal Kirke, Hørsholm 1982
 Korsvejskirken, Tårnby 1973
 Lindehøj Kirke, Herlev 1969
 Lundehus Kirke, København 1957
 Mejdal Kirke, Holstebro 1982
 Mosede Kirke, Greve 1978
 Napassoq Kirke, Sukkertoppen, Vestgrønland 1980
 Nyvangs Kirke, Kalundborg 1974
 Nørremarkskirken, Vejle 1976
 Præstevang Kirke, Hillerød 1962
 Rønnevang Kirke, Tåstrup 1976
 Simon Peters Kirke, Kolding 1979
 Sjælør Kirke, København 1952
 Skovkirken, Kolonien Filadelfia, Dianalund 1973
 Slite Kirke, Gotland, Sverige 1959
 Sjöbo Kirke, Borås, Sverige 1959
 Skt. Andreas Kirke, Randers 1971
 Solvang Kirke, København 1976
 Søborgmagle Kirke, Gladsaxe 1968
 Ungdomsbyens Kirke, Rødovre 1963
 Tasiusaq Kirke, Nanortalik, Sydgrønland 1991
 Sømandskirken i Antwerpen 1962
 Sømandskirken i London 1959
 Sømandskirken i Lissabon 1973
 Sømandskirken i Rotterdam 1970
 Sømandskirken i Yokohama 1964
 Trustrup Kirke, Djursland 1988
 Vestervang Kirke, Helsingør 1966
 Værløse Kirke, Værløse 1971
 Østervangkirken, Glostrup 1970

Se også 
Kirker tegnet af Holger Jensen

Kilder og eksterne henvisninger 
 Viggo Jensen: Arkitekt Holger Jensens kirker, 2005, 
 Biografi fra forlaget 
 

 
Danskere i 1900-tallet
Personer fra Aalborg
Modtagere af Eckersberg Medaillen
Personer i Kraks Blå Bog (afdøde)
Kirkearkitekter
Modernistiske arkitekter
Arkitekter fra Danmark